Erle Marie Sørheim

Erle Marie Sørheim (født 9. august 1982) er en norsk kulturjournalist og forfatter. 

Sørheim studerte idéhistorie, tysk og filosofi på Universitetet i Oslo og tok mastergrad i estetikk/filosofi i 2008 på en oppgave om Theodor W. Adorno. 

Hun er litteraturkritiker i Aftenposten. I 2014 grunnla hun nettidsskriftet Empirix sammen med Kristoffer Kjølberg og Håvard S. Johansen, for formidling av tegneseriekultur. I 2020 utgav hun en bok om karikaturtegningenes historie.  

Hun har bodd flere år i Berlin og har skrevet bøkene Til Berlin faller. Nordmenn i Det tredje riket fra 2018 og en reiseguide til Berlin.

Familie 
Erle Marie Sørheim er datter av lyrikeren Thor Sørheim, og søster av tidligere kulturredaktør (Aftenposten) og nyhetsredaktør (NTB) Sarah Sørheim.

Bibliografi  
 2018: Til Berlin faller: nordmenn i Det tredje riket, Kagge ISBN 9788248923039
 2018: Berlin 102 unike reiseopplevelser, Kagge ISBN 9788248916789
 2021: Karikaturens historie Humanist forlag ISBN 9788282822213

Referanser 

Fødsler i 1982
Norske journalister
Norske forfattere av reiseskildringer